**Príloha č. 1**

**Špecifikácia predmetu zákazky**

**Všeobecná ŠPECIFIKÁCIA PREDMETU ZÁKAZKY**

Poskytovanie Služieb Poskytovateľom zahŕňa:

1. spustenie náborovej kampane zameranej výhradne na kvalifikovaných vodičov zo štátov EÚ a z tretích krajín (ako napríklad Ukrajina, Gruzínsko, Moldavsko, Srbsko, Kazachstan, Uzbekistan, Kirgistan, Azerbajdžan, Arménsko a podobne) (ďalej ako „zahraničie“) s oprávnením na vedenie dopravných prostriedkov mestskej hromadnej dopravy, vykonávanej Objednávateľom, t. j. autobusy; obsah náborovej kampane, t.j. najmä lokálne podmienky zamestnania u zamestnávateľa, musia byť vopred odsúhlasené so zamestnávateľom;
2. pred-selekcia Kandidátov Poskytovateľom na základe požiadaviek Objednávateľa, pričom Poskytovateľ je povinný predložiť Objednávateľovi zoznam vybraných Kandidátov, ktorí sa zúčastnia výberu a odborného testovania najneskôr 3 pracovné dni pred vycestovaním zástupcov Objednávateľa do zahraničia a zabezpečiť vhodné miesto pre odborné testovanie (psychologické testy, skúšobná jazda); zoznam vybraných Kandidátov bude obsahovať najmä osobné údaje Kandidáta a dátum vydania vodičského oprávnenia pre skupinu D; Opakované zaradenie neúspešne testovaného kandidáta do opätovného testovania je možné len po odsúhlasení Objednávateľom;
3. výber a odborné testovanie (psychologické testy, skúšobná jazda) Kandidátov v zahraničí za účasti Objednávateľa; Poskytovateľ je povinný zabezpečiť vhodné priestory z hľadiska mikroklímy a funkčnosti (napr. konferenčnú miestnosť s dostatočnou kapacitou a s min. IT vybavením – dataprojektor, pripojenie k PC), tlmočenie pri testovaní Kandidátov a technicky spôsobilé vozidlo na výkon skúšobnej jazdy (autobus min. dĺžky 12m); harmonogram výberu a odborného testovania musí byť vopred odsúhlasený s Objednávateľom;
4. zabezpečenie kompletnej agendy súvisiacej s legalizáciou pobytu a výkonu zamestnania Kandidátov na území Slovenskej republiky/Európskej únie; a
5. sprostredkovanie uzavretia pracovnej zmluvy medzi Kandidátom a Objednávateľom
6. zabezpečenie kompletnej starostlivosti o Kandidáta v prípade, že na území SR pred nástupom do zamestnania nesplní podmienky nevyhnutné k nástupu (napr. neprejde lekárskou prehliadkou, psychologickými testami atď.).

Presné určenie krajín, z ktorých má byť realizovaný nábor vodičov, bude obstarávateľ definovať pri vystavovaní čiastkových objednávok/požiadaviek).

Poskytovateľ vo svojej ponuke uvedie prehľad všetkých nákladových položiek, pričom do celkovej ceny zahrnie všetky náklady spojené s náborovou kampaňou zo zahraničia a zabezpečením kompletnej agendy súvisiacej s legalizáciou pobytu a výkonu zamestnania Kandidátov a sprostredkovaním uzavretia pracovnej zmluvy medzi Kandidátom a Objednávateľom, a to najmä:

1. administratívne a správne poplatky za začatie konania o udelenie pobytu a za povolenie na pobyt,
2. poplatky za lekárske vyšetrenie Kandidáta – cudzokrajné choroby,
3. poplatky za preklady, tlmočníctvo a iné súvisiace úkony spojené s vyššie uvedenými uvedené v písm. a) až f).

Podmienkou účastí v cenovom prieskume je predloženie referencií, ktorými Poskytovateľ preukáže že uchádzač za obdobie posledných 5 rokov (60 mesiacov) poskytoval služby rovnakého alebo obdobného charakteru ako je predmet zákazky pre min. 30 kandidátov z krajín EÚ (okrem SR) alebo tretích krajín, ktoré boli ukončené uzatvorením pracovnej zmluvy pre zamestnávateľov v Slovenskej republike.

Úspešný uchádzač (poskytovateľ) sa zaväzuje, že v lehote do 6 mesiacov odo dňa doručenia prvej objednávky zabezpečí uzatvorenie pracovnej zmluvy **s min. 10 kandidátmi odsúhlasenými obstarávateľom** (prvá objednávka bude s požiadavkou na min. 15 pracovných miest).

**ŠPECIFIKÁCIA PRACOVNEJ POZÍCIE**

1. **VODIČ AUTOBUSU**

|  |  |
| --- | --- |
| **Miesto výkonu práce** | Dopravný podnik Bratislava, Slovenská republika |
| **Deň nástupu:** | Ihneď po ukončení výberového procesu a splnení všetkých požiadaviek na vznik pracovného pomeru (napr. vstupná lekárska prehliadka, psychologické vyšetrenie, povolenie na prácu a pobyt v SR...) |
| **Druh práce a popis pracovných činností:** | * preprava cestujúcej verejnosti v rámci hlavného mesta Bratislava * dodržiavanie platnej legislatívy a interných predpisov * základná kontrola a starostlivosť o zverený dopravný prostriedok |
| **Požadované vzdelanie/prax/oprávnenia:** | * zdravotná a psychická spôsobilosť * bezúhonnosť * vek minimálne 21 rokov * vodičské oprávnenie na vedenie autobusov (sk. D, bez obmedzenia roku vydania VP) * aspoň jeden jazyk, slovenský, český alebo ruský na úrovni min. B2 |

**Predpokladaný rozsah:**

**130 pracovných miest za celé obdobie trvania rámcovej dohody (24 mesiacov)**

**PRÍLOHA 3 ZMLUVY**

**ŠPECIFIKÁCIA PRACOVNEJ POZÍCIE**

1. **VODIČ AUTOBUSU**

|  |  |
| --- | --- |
| **Miesto výkonu práce** | Dopravný podnik Bratislava, Slovenská republika |
| **Deň nástupu:** | ihneď |
| **Druh práce a popis pracovných činností:** | * preprava cestujúcej verejnosti v rámci hlavného mesta Bratislava * dodržiavanie platnej legislatívy a interných predpisov * základná kontrola a starostlivosť o zverený dopravný prostriedok |
| **Požadované vzdelanie/prax/oprávnenia:** | * zdravotná a psychická spôsobilosť * bezúhonnosť * vek minimálne 21 rokov * vodičské oprávnenie na vedenie autobusov (sk. D, bez obmedzenia roku vydania VP) * aspoň jeden jazyk, slovenský, anglický alebo ruský |